Nuut: Saturnus het 82 mane – Dr. Christa van Staden
Vir die Geografie juffrou in my was vanoggend se CNN nuus dadelik opspraakwekkend!
Jupiter is onttroon as die planeet met die meeste mane. ‘n Hele 79 was tot onlangs die meeste mane wat om ‘n planeet wentel.
En nou is ontdek dat Saturnus die status oorgeneem het. Met ‘n hele 82 mane wat om dié planeet wentel.
Sommige van die goedjies is piepklein, skaars 3 km in deursnee. Ligpuntjies in ‘n duisternis. Mane. Enkeles groot genoeg om deur swaartekrag rondgedruk te word.
Ek is nie met die maan gepla nie, maar min goed is so lekker as om iewers op te kyk en die maan te sien. Soms in die daglig sigbaar. Ander kere nie eens saans te siene nie. Maar mens weet, die maan is daar. Veral as jy in ‘n stil vliegtuig is, almal slapend.
En die maan loer vir jou, jy wat baie hoër as normaalweg deur die lug vlieg. Na ‘n bestemming wat nie sommer per kar bereik kan word nie. Loer gerus na die skakel as jy meer oor Saturnus se mane wil lees.
Foto: Titan, Satutnus se grootste maan https://www.universetoday.com/15429/saturns-moon-titan/
Die sentrale verhitting is aan
Saam met liefste Dusty in Qazaqstan
08/10/2019 om 5:29 nm
Oe wow!! Jy het my hart raak geskryf…
08/10/2019 om 6:06 nm
08/10/2019 om 7:42 nm
Lekkerste lekker bly maar vir my om op my rug te lê en na die hemel te kyk. Lekker by jou gelees.
08/10/2019 om 8:02 nm
Vir my ook Una, hemels
08/10/2019 om 8:54 nm
Die maan bly ‘n wow!! Romanse en die maan loop mos hand aan hand ❤ Dink net as ons 82 mane gehad het!!!
09/10/2019 om 5:56 vm
Ag kan jy jou voorstel Kameel, veral omdat die planeet soveel langer vat om een keer om die son te wentel.
11/10/2019 om 4:15 nm
Baie interessant. Neil Armstrong het te min gaan rondloop. Ek onthou nog die maanlanding as kind, hoe ons oor die radio geluister het na daai eerste bekende woorde. 82 Mane….het NASA enige idees daarmee? Seker te ver.